pardon met
inter$emente
ende civile beteringhe
kaerle z etc. doen te wetene dat wij ontfangen hebben die
oetmoedighe supplicatie van janne oft hanneken smeets gehoudt
oudt omtrent twintich jaeren woenende onder de banck van bouwele
bij herentals inhoudende hoe dat hij suppliant omtrent vastelavont
inden jaere xvc xxix met marcken ende hubrechte mennis ende
janne scapman oijck jonge huismans kinderen hem heeft
gevonden bij tcloostere vanden throone bij herentals voirscreven
ende aldaer vindende drije ruijters knechten zoe hebben de selve
ruijters knechten ende met hen de voirscreven suppliant ende die anderen
boven genoempde persoenen nijet tegenstaende dat die vanden voirscreven
cloostere henlieden teten ende te drincken gegeven hadden noch meer
willen hebben ende int voirscreven cloosteren willen zijn ende zijn
naemaels omtrent den avonde duer oft over die grechten int selve
cloosteren gecomen tegen huerlieden danck ende daer soe huijs
daer zij aenquaemen daer riepen se datmen hen een keersse geven
soude dwelck alzoe gedaen wordde doen zijn zy metter keerssen
gegaen al berrende voir tbrouhuys ende daer wilden zij inne
zijn doen die vanden clooster hen nijet inne laten en wouden
zoe hebben zij die venster opgestooten ende zijn huer tweester
daer duere geclommen ende hebben dander duer die duere inne gelaten
van daer zijn zij voer de brouwers $enne gecomen daer detene inne
stont ende hebben t opgebrocken ende hebben gegeten ende gedroncken
al dat zij daer vonden ende kernnchen van broode die daer
overschooten hebben zy met hen gedragen ende oick den wasschen
daer men dbroot mede net ende hebben daer hueren wimpel
aff gemaict ende zoe isser noch een oft twee geloopen opden
solder ende daer vonden zij drie oft vier catten ende meynen dat
zij deen gequetst hebben ende alzoe zijn zij vuijten brouwhuijse
gegaen ende daer stont een cleijn $$$$ dat hebben zy
met hen gedragen ende twee oft drije keerssen al berrende van
daer zijn se gegaen ende hebben quade dreygelijcke ende vuijle
woerden gesproken ende gezwooren de cracht ende macht goids
doen hebben se noch een groot hout int water geworpen
ende zeijden dat zy daermede int brouwenhuijs gaen wouden
maer en consten daermede nijet innecomen zoe zynse metter
berrender keerssen wederom $$nijten clooster gegaen ende zijn
tusschen beijde de poorten duer gecropen ende draegen met hen
noch twee stocken vuijter poorten midts welcken feijte
excessen ende abuijsen bij hem suppliant alzoe metten voirscreven anderen
persoonen gecommitteert de selve suppliant die anderssins altijt van
goeder conversacien naeme ende faeme is geweest hem nijet
zekerlijck onder ons ende bynnen onsen lande van brabant en derve
houden beducht ende rigeur van iusticien ende dat hy
daeromme by onsen warantmeester van brabant oft eenige andere onse
oft der smaelre heeren officieren aengetast ende geapprehendeert
soude moegen wordden ten waere dat hem onse gracie hier op
wordde geextendeert ende verleent ons daeromme oetmoedelic
biddende soe eest dat wij die saken voirscreven overgemerct den
voirscreven janne smets suppliant geneijcht wesende tot zijnder beden
ende supplicatien ende willende hem in dit stuck prefereren
gracie ende genade voir rigeur van rechte besunderlic ter erren
vanden bitteren lyden onss liefs heeren ten$ $xpi dwelck hij op ten
goeden vrydach voir alle menschen geleden heeft hebben
inden gevalle als boven quitgescouwen ende vergeven schelden
quijte ende vergheven vuijt onser zulderlinger gracien by desen
de feijten excessen ende mesusen boven verclaert midtsgaders
oick alle peynen ende amenden corporelle ende criminele daer
inne hij hem overmidts ende vuijt saken voirscreven tegen ons
onse hoocheyt ende iusticie ennichssins misdragen mach hebben
ende gevallen mach wesen ende vuijt onser voirscreven gracie weder roepen
ende doen te nyeuwe alle procedueren op oft tegen hem ter
causen voirscreven gedaen indijen datter ennige geschiet zijn ende
hebben hem dien aengaende gerestitueert ende gestelt resitueren
ende stellen bij desen tot zijnder goeden naeme ende faeme in onsen
voirscreven lande van brabant ende tot zynen goeden nijet verbuert zijnde
indijen hij ennige heeft imponerende hierop een eeuwich
swijgen ende silencie onsen procureur generael onsen voirscreven
warantmeester ende allen anderen onsen ende der smaelre heeren
rechteren iusticien ende officieren onss voirscreven lants van brabant
satisfactie nochtans ierst ende voir al gedaen der partie
geinteresseerde zoe verre daer ennige toe staet ende die noch
nijet gedaen en zij civilijck alleenlijck behoudelyck dat de
voirnoemden suppliant de voirnoemde mesusen excessen ende fouxfeijten tegen
ons beteren sal civilijck naer gelegentheijt vanden mesdaet
ende faculteyt van zijnen goeden ende oick opleggen ende
betaelen die redelijcke costen van iusticien hieromme gedaen
ende te doene alles ter taxacien ende arbitraigen van onsen lieven
ende getruwen den cancellier ende luyden van onsen raede geordonneert
in onsen lande van brabant die wij daer toe committeren by desen
ontbiedende daeromme ende bevelen den selven onsen cancellier
ende luyden van onsen raede in brabant dat voir hen geroepen
die ghene die daervan behoiren geroepen te zijne zij procederen
ende doen procederen wel ende getrouwelijck totter verifficatie ende
intervieniente van desen ende dat gedaen ende de voirscreven
amende civile ende costen van iusticien getaxeert gearbitreert
ende bij den voirscreven suppliant betaelt zijnde in handen vanden genen
van onsen ontfangers dien dat behoiren sal die welcke
gehouden wordt daer aff rekeninge ende bewijs tonsen behoeve
te doene zij onse voirscreven procureur generael onse voirscreven
warantmeester ende alle anderen onse ende onser vasallen oft der
smaelre heeren richteren iusticieren ende officieren onssen voirscreven
lants van brabant ende elcken van hen zoe hem dat toebehoirt
ende aengaen mach den voirscreven suppliant van dese onse tegewoirdige
gracie quijtscheldinge ende verghissenisse inder manieren voirscreven
peyselijck ende vredelijck doen ende laeten gebruijcken sonder hem
te doene noch te laeten geschieden in lijne noch in goede
ennich hunder s$oot oft letsel ter contrarien want ons alzoe
gelieft ende des toerconden hebben wij onsen zegel hier aen
doen hangen gegeven in onser stadt van bruessele opten
goeden vrydach int jaer onsses heeren duijsent vijffhondert ende
dertich ende van onsen keijserijcke tweeste ende vane
rijcken van castillien ende anderen vijfthienste aldus stont
op de plijcke gescreven bijden keijser in zijnen raede ende
geteeckent boudewijns
ghecollacioneert tegens doriginale
brieven ende bevonden concorderende by my
de cock